
În povestirea neliniştitoare de mai jos, ne arată cât de 
adevărat este că suntem cu toţii conectaţi la un anumit 
nivel şi că s-ar putea să nu fie un lucru prea bun. 

- Grozavă gloată, spuse Pauel, de la Paris. 

- Se petrec lucruri ciudate, comentă Renz, trecând cu 
privirea peste întregul auditoriu, pentru ca Pauel să vadă 
mai bine. Oamenii sunt speriaţi. 

Când Renz se antrenase pentru prima dată cu conexiunea, 
când începuse ceea ce Anna numea viaţa pe monitor 
segmentat, voise ca imaginile afişajului să-i arate pe ceilalţi 
din unitatea lui, în loc de ce vedeau ei; să-i ofere senzaţia 
că vorbesc faţă în faţă. l-au trebuit câteva luni să se 
acomodeze cu vocile celor pe care nu-i putea vedea şi cu 
micile ferestre din câmpul vizual, înfăţişându-i scenele 
surprinse de ceilalţi. Acum, aspectul dădea discuţiei lor o 
anume intimitate, era ca şi cum făceau parte din el. Pauel şi 
Márquez, Paasikivi si Thorn. 

Auditoriumul era plin de agenti ai CATR, Comandamentul 
Anti-Terorist Reunit, asezati aproape pe fiecare scaun, iar 
alţii erau conectaţi în număr atât de mare, încât transmisia 
avea fluctuații din cauza epuizării látimii de bandă. Aerul 
era saturat de căldura şi mirosurile trupurilor. 

Dintre ceilalţi membri ai unităţii, numai Márquez era 
prezent fizic, aşezat lângă el şi bătând nerăbdător în braţul 
scaunului. Pauel, Paasikivi şi Thorn erau conectaţi fiecare 
din altă parte. Pauel era în apartamentul său, zăcând întins 
pe spate pe vechea lui canapea, aşa că restul echipei se 
holba la  luminatorul murdar şi la cerul parizian, 
alb-albastru. Paasikivi şi Thorn împărțeau un separeu într-o 
cafenea din Denver, aşa că îi putea vedea pe amândoi din 
perspectiva celuilalt - Thorn, mic şi negricios, ca un arab, 
Paasikivi cu părul ei tuns scurt, uşor grizonat. Se întreba cât 
de mult se vor mai preface toti cá nu văd că ástia doi s-au 
îndrăgostit, apoi plasă întregul afişaj în câmpul său de 
vedere periferic, pentru a nu fi distras de la cel de pe 
podium. 

- Renz, am auzit că Anna-i iar în spital, spuse Paasikivi. 

Tonul vocii ei transformă cuvintele într-o întrebare. 

- E doar o recidivă. Acum e bine. 

Bărbatul de pe podium îşi legănă capul, rosti ceva într-o 
conexiune privată, apoi urcă până la marginea podiumului. 
In Denver, Thorn îşi agită prea tare cafeaua, lovind lingurita 
de ceaşcă, aşa cum proceda atunci când nu se simţea în 
largul său. Renz reduse volumul din conexiune. 

- Bună ziua şi bun găsit tuturor! începu bărbatul. Aş vrea 
să avem o asemenea prezenţă şi la şedinţele de buget. 

Un val de râsete nervoase erupse dinspre mulţime. Fără 
să vrea, Renz se trezi chicotind împreună cu restul lumii. Se 
opri. 

- Pentru cine nu mă cunoaşte, numele meu este Alan 
Andrews. Sunt ofiţer de legătură al secţiei teoretice a 
Consiliului de Securitate Globalá. Considerati-má un soi de 
translator pentru cei din turnul de fildes. 

- Ce smecheras porcin condescendent, fácu Pauel. 

-Sunt convins cá deja ati auzit de anomalii, continuá 
bárbatul. Experienta echipei operative 47 cu fetele din New 
York, EO 80 şi bătrâna din Bali, perturbatiile din bazele de 
date centrale ale CATR. Am venit să vă dezvălui concluziile 
la care a ajuns secţia teoretică. 

- Ai dreptate, Pauli, murmurá Márquez. Dar eşti sigur de 
chestia porcină? Mie mi se pare mai mult un maimutoi. 

- la mai táceti! se băgă Renz. Vreau să ascult! 

- Primul lucru pe care ţin să-l lămuresc, spuse bărbatul, 
întinzându-şi mâinile spre mulţime, cu palmele ridicate, 
conciliator, este că nu există nici un fel de legături directe 
între aceste incidente şi oricare dintre grupările teroriste 
cunoscute. Se întâmplă ceva, ştim cu toţii, dar nu este o 
conspirație. Este altceva. 

Bărbatul îşi lăsă mâinile. 

- Asta-i vestea bună. Cea rea este că, probabil, avem de-a 
face cu ceva mult mai grav. 

Privind retrospectiv, prima anomalie fusese atât de 
insignifiantă, încât Renz de-abia dacă o observase. S-a 
prezentat sub forma unor sunete de mică amplitudine, în 
momentul când atenţia lui era concentrată într-o mie de 
alte locuri. A auzit-o şi-a uitat de ea până mai târziu. 

Oraşul în care zăcuseră în aceea vreme nu avea nimic 
deosebit, Zona de Interes Persaná era împestriţată cu 
asemenea locuri. Blocuri de beton, moschei în ruine, 
amestecate cu malluri triste, în stil occidental, construite 
din prefabricate. Soselele asfaltate fuseseră fărâmiţate de 
şenilele tancurilor, cu un deceniu în urmă, şi nu mai 
fuseseră reparate. Serviciile secrete susțineau însă că într-o 
clădire de birouri din centrul dărăpănat încă mai funcţiona o 
reţea de servere pentru al-Nakba. 

Echipa operativă 47, adică Renz, Márquez, Pauel, Thorn, 
Paasikivi, aştepta într-o dubă veche, parcată pe-o parte a 
străzii. Thorn şi Pauel, singurii care puteau trece drept 
localnici, stăteau în faţă şi ascultau muzică la radio, fumând 
pe rupte. Paasikivi şi Márquez, ascunsi în burta vehiculului, 
foloseau cutia de oţel demagnetizat, înaltă de un metru, a 
bobinei de puls electromagnetic, drept masă pentru jocul 
de şah al lui Márquez. Renz tinea de şase, uitându-se prin 
cele două geamuri minuscule, fumurii, din spate. 
Aşteptarea era partea cea mai grea. 

Operaţiunea făcea parte dintr-o reţea, alcătuită ca o lume 
în sine, unităţi similare lor fiind conectate cu aproape 
cincizeci sau o sută altele de pe mapamond, proiectate să 
se comporte organic, ajustându-şi singure reacţia, fără 
necesitatea unei autorităţi centrale. 

Renz presupunea că le oferea tipul de flexibilitate necesar 
într-un război al reţelelor. Însă îi lipsea de un program bine 
pus la punct. Puteau fi solicitati în următoarele treizeci de 
secunde sau aştepta cu orele. O strategie posibilă era şi de 
a lăsa în viaţă ţinta, atunci s-ar retrage discret, fără să ştie 
nimeni că fuseseră acolo. 

Paasikivi oftă, îşi răsturnă regele cu un pocnet lemnos, 
apoi se duse la cabină, lăsându-l pe Márquez să chicoteascá 
şi să adune piesele. 

- Te gândeşti la Anna, spuse Márquez. 

Renz privi înapoi, dădu din cap, apoi se întoarse din nou 
spre geamuri. 

- Nu, mă pregătesc pentru misiune. 

- Atunci ar trebui să te gândeşti la Anna. Oricum, nu 
putem face nimic pentru misiune acum. 

- La fel cum nici eu nu pot face nimic pentru Anna. 

- Ai de gând să stai ceva timp cu ea când se termină totul? 

- Mda, făcu Renz. 

- Hai, pe bune? De data asta? 

Nu era genul de întrebare pe care Renz să o fi acceptat de 
la altcineva în afară de Márquez. Se apropie mai mult de 
geam, holbându-se la strada toropită de soare. 

- Pe bune, de data asta, da, răspunse. 

Se deschise o fereastră pentru cineva din afara unităţii. 
Blondul care apăruse în cadrul ei părea la fel de zorit ca un 
controlor de trafic aerian. Renz bănuia că nu existau 
diferenţe prea mari între cele două ocupaţii. 

- EO 47, aici EC 60. Vă rugăm initiati apropierea de 
subiect. Tinta voastră apare în cincisprezece minute. 

- Înţeles. 

Paasikivi vorbise pentru toti. Pauel îşi azvárli pe trotuar 
ţigara încă aprinsă şi porni duba. Renz nu-şi schimbă poziţia 
în spate, însă privi cum strada se scurgea în urma lor, iar 
vechiul simtámánt de încordare electrică dat de adrenalină 
şi nerăbdare începu să-i crească în măruntaie. 

Existau patru stadii ale operațiunii: pătrunderea, 
recunoaşterea, execuția şi retragerea. Sau, mai direct spus, 
intră, vezi ce-i prin jur, fă-ţi treaba si cará-te. Repetaseră 
împreună şi toată lumea ştia ce avea de făcut. 

Duba viră după colţ două minute mai târziu, ajunse apoi 
pe o rampă spre parcajul subteran. Un paznic de la intrare 

se încruntă la Pauel şi se răsti ceva care nu prea suna a 
arabă, dar putea fi armeană. Pauel răspunse în farsi, 
reuşind să pară plictisit şi sictirit. Paznicul le făcu semn să 
treacă. Renz văzu cum le întorsese spatele. 

- Douăsprezece minute până la ţintă, spuse Paasikivi. 

Pauel trecu de scara care ducea pe acoperişul clădirii, 
ocoli un colt construit din boltari şi opri de-a curmezişul a 
trei locuri de parcare. Primul stadiu se terminase, erau 
înăuntru. Fără nici un cuvânt, Pauel şi Márquez ieşiră şi o 
luară la pas. Renz mări dimensiunea ferestrelor lor. 
Márquez, fluierând, ocoli colţul şi se afundá si mai mult în 
structura parkingului. Pauel urcă pe drumul pe care 
veniseră, spre paznici şi trepte. 

- Pauel, ai ceva în direcţia orei zece. 

Fereastra câmpului vizual al lui Pauel se modifică. Lângă o 
Toyota albă, veche, o femeie în burka ocăra un bărbat 
vânos. Acesta, ignorând-o, se îndreptă spre trepte. 

- Civili, murmurá Pauel, suficient însă cât să poată fi auzit 
prin conexiune. 

- Eşti sigur? întrebă Paasikivi. 

- Bineînţeles că nu. 

- Nouă minute, făcu Thorn. 

Auzind cuvintele prin reţea şi în dubă în acelaşi timp i se 
păreau un ecou, aducând un sentiment de înfrângere şi 
pericol pe care nu-l meritau. Simti cum Thorn îl bate pe 
umăr şi, încă uitându-se la Pauel şi Márquez, Renz se mută 
înapoi, lăsându-şi mâinile pe mânerele reci de metal ale 
bobinei de puls electromagnetic, dar fără a le strânge încă. 

Fereastra lui Mârquez le dezvăluia graffiti arăbesc, beton 
pătat cu ulei, câteva rable. Mai mult de jumătate dintre 
lumini erau stinse. 

- E bine pe-aici, comentá Márquez. 

În fereastra lui Pauel, paznicul privi înapoi, încruntându-se. 
Renz văzu cum mâna lui Pauel se înalţă într-un salut. 

- Am de gând să stau la taclale cu ticălosul ăsta, să-l ţin 
ocupat, spuse Pauel. În afară de el, cred că n-avem alte 
probleme. 

Cel de-al doilea stagiu se terminase. Paasikivi se strecură 
în faţă, pe locul şoferului. Renz privi spre Thorn peste cutia 
de oţel. Acesta dădu din cap, iar Renz se aplecă şi deschise 
uşile din spate. 

- Am înţeles, confirmă Thorn. Renz şi cu mine ieşim Dacă 
vedeţi pe careva că vrea să ne facă felul, vorbiti. 

Renz credea că vocea-i suna plictisită. Erau doar câteva 
trepte până la zid, însă bobina era grea. ÎI dureau 
încheieturile în timp ce târa metalul de-a lungul peretelui de 
boltari. 

Se dădu înapoi, iar Thorn strecurá pachete adezive la baza 
bobinei şi între carcasa metalică şi zid. Verifică ceasul. Şase 
minute până la ţintă. 

Atunci s-au produs cinci sunete de mică amploare, foarte 
asemănătoare, rapide, însă plasate foarte regulat. Paznicul 
lui Pauel deschise un pachet de ţigări, radioul din dubă, 
aflat lângă Paasikivi, trosni când ea introduse cheia în 
contact, pachetele adezive ale lui Thorn scoaseră un sâsâit, 
o pietricică scrâşni sub călcâiul lui Renz şi ceva asemănător 
cu o tuse se auzi din interiorul garajului, în spatele lui 
Márquez. Fiecare sunet păru să-l tragă după sine pe 
următorul. O discretă coincidenţă, care nu răsună mai tare 
decât un bărbat dregându-şi vocea. Renz o remarcă, dar 
imediat atentia-i fu distrasă de altceva. 

- E cineva aici, anunţă Márquez. 

Renz suprinse o mişcare în fereastra lui Márquez. Cineva 
care se ghemuise în spatele unei maşini. 

- Cred că avem o problemă. 

Totul s-a declanşat dintr-o dată, a fost o improvizație 
dictată de urgenţă, însă în armonia perfectă a unei echipe 
acţionând împreună, atât de bine rodată, încât părea o 
singură minte. Renz îşi scoase pistolul şi înaintă, pregătit să 

deschidă foc de acoperire. Pauel, aflat la intrare, îl împuşcă 
pe paznic de două ori în piept şi o dată în cap. Paasikivi 
porni duba. Márquez, văzându-l pe Renz venind, se trase 
repede înapoi, cercetând bezna pentru orice urmă de 
mişcare. 

În câteva secunde, Renz apăru de după colt, iar Márquez 
se afla cu cincisprezece-douăzeci de paşi înaintea lui, cu 
pistolul în mână. În spatele lor, după colţ, unde n-ar fi putut 
vedea fără conexiune, Thorn deschise uşile din spate ale 
dubei, aşteptând, iar Paasikivi tocmai se îndrepta cu faţa 
spre ieşire. Pauel, aflat la baza rampei, trăgea din drum 
cadavrul paznicului. 

Ceva se mişcă în stânga lui Márquez. Renz se urni şi trase, 
în timp ce Márquez trecu de el, retrăgându-se spre colt. 
Când Renz îşi văzu spatele în fereastra lui Márquez, iar 
acesta se văzu apărând în fereastra lui Thorn, opri focul, se 
întoarse şi fugi, pe când Márquez începu să tragă în beznă. 
Doar ascultând, era imposibil de ştiut când încetase unul să 
tragă şi începuse celălalt. 

Pe conexiunea din exteriorul unităţii, blondul de la EC 60 
spunea că EO 47 îşi compromisese poziţia, iar Paasikiv îi 
striga că nu era aşa. Bobina era la locul ei. Se retrăgeau. 

Márquez încetă si el focul când Renz ajunse la dubă, se 
întoarse şi o luă la goană spre ei, cu dinţii albi, ca pietrele 
de mormânt, dezgoliti din cauza efortului sau încântării. 
Renz şi Thorn se lăsară amândoi în genunchi în dubă, cu 
armele aţintite spre colt, gata să ucidă pe oricine s-ar fi 
arătat. 

- Ok, spuse Pauel, dinspre rampă, când Márquez ajunse în 
siguranţa relativă oferită de grup. Acum puteţi veni să mă 
luaţi? 

Duba tásni, cauciucurile scrásnind în timp ce virau după 
colt, şi ajunse în fereastra lui Pauel. In cea a lui Paasikivi îl 
vedeam profilându-se în lumina orbitoare a străzii. 

- Pauel, treptele! 

Renz strigase aproape înainte să-şi dea seama că văzuse 
ceva. În fereastra lui Paasikivi ceva ieşea din clădire. Privi 
cum Pauel împuşcă fetiţa. Să fi avut cinci ani? Şase? 

Timpul încetini. Dacă au fost compromişi, se gândi Renz, 
fata ar fi putut avea o centură de explozibil, o bombă 
ambulantă. În structura parkingului nu exista suficient loc 
pentru a o evita. Dacă exploda, ar fi murit cu toţii. De frică, 
gura i se umplu cu un gust metalic. 

ÎI auzi pe Thorn expiránd zgomotos, iar duba acceleră pe 
lângă trepte. Fata moartă nu explodă. Bombă falsă. 

- lisuse! făcu Márquez, cu uşurare în glas. Oh, sfinte 
lisuse! 

Paasikivi opri pentru mai puţin de o secundă şi Pauel 
ajunse în faţă, pe scaunul pasagerului. Renz trase uşile din 
spate şi le închise în timp ce urcau pe rampă, ieşind în 
strălucirea luminii de pe stradă. 

Se aflau la aproape un kilometru distanţă de clădire, când 
semnalul declanşatorului se atenuá şi bobina scoase 
scântei. Cu un şoc ca o migrenă, conexiunea lui Renz căzu 
pentru o jumătate de secundă, lăsându-i senzaţia derutantă 
că se afla din nou în propria minte. | se păru că se trezise 
dintr-un vis. Apoi ferestrele afişajului reveniră, fiecare 
arătându-i perspective frontale uşor diferite, în timp ce el fu 
singurul care privi înapoi spre coloana de fum alb 
ridicându-se din oraşul lăsat în urmă. 

La ora când reveniră la baza din Hamburg, ştirea era pe 
toate siturile importante. 

CATR, la ordinele Consiliului de Securitate Globală, lansase 
atacuri simultane asupra reţelei al-Nakba, inclusiv asupra a 
trei laboratoare de procesare a opiului, două armurării şi o 
tabără de instruire. De asemenea, reţeaua de comunicaţii 
al-Nakba şi sistemul său suferiseră pagube importante. 

Siturile opoziţiei adăugară că o grădiniţă aflată lângă una 
dintre armurării fusese atinsă de bombele incendiare şi că 
tabăra de antrenament fusese, de fapt, o şcoală de 

perfecţionare medicală a unei organizaţii umanitare. 
Muriseră optsprezece persoane nevinovate, inclusiv zece 
copii de la grădiniţă şi doi educatori. 

Mai fusese şi o fetiţă, ucisă în cursul unui atac minor din 
Zona de Interes Persană. Numele ei era Samara Hamze. 
Renz se uitá la fotografiile ei, postate pe retelele de stiri - 
păr negru, lung până la umeri, tăiat rotunjit la gât, ochi 
intunecati, goi, o piele destul de albă încât ar fi putut trece 
neobservată şi în cele mai rasiste cotloane ale Europei, 
dacă ar fi trecut pe-acolo. Dacă ar fi vrut. 

Când îl lăsară pe Pauel la Paris şi găsiră locuri la un zbor 
transatlantic, ciclul ştirilor se modificase, iar fetiţa - bomba 
falsă - fusese uitată. 

Renz nu se mai aşteptă să o întâlnească vreodată. 


- Asta-i vestea bună. Cea rea este că, probabil, avem de-a 
face cu ceva mult mai grav, spuse bărbatul de pe scenă. 
Ce-am să vă spun acum pare puţin în afara subiectului, dar 
s-ar putea să ne trezim într-un teritoriu ciudat înainte de a fi 
lămurit lucrurile pe aici, aşa că nádájduiesc că mă veţi 
suporta cu toţii. Intrebaţi-vă următorul lucru: de ce nu 
suntem cu toţii nişte neurochimişti extraordinari? Nu mă 
refer la faptul că nu ne-am decis să mergem la facultatea 
de medicină, există multe motive pentru asta. Vreau să 
spun, nu vi se pare că dacă sunteţi capabili să faceți ceva, 
trebuie întâi să ştiţi despre ce-i vorba? Aaron Ka poate juca 
fotbal grozav de bine pentru că ştie o mulţime de lucruri 
despre el. 

Dar iată-ne aici, jonglând cu un schimb extrem de complex 
de semnale neurochimice de care nici măcar nu suntem 
conştienţi. Nimeni nu-şi zice „Of! Mai bine să fiu atent la 
canalele de calciu, ori am să mă trezesc cu nucleul 
amigdalian excitat peste măsură”. In loc de asta, inspirám 
adânc de zece ori şi încercăm să ne calmăm. Nivelul celular 
nu este ceva de care să fim conştienţi. 

lar acum puteţi s-o luaţi altfel. Nici neuronii noştri nu sunt 
mai conştienţi de noi, pe cât suntem noi de ei. Dacă 
întrebaţi un neuron de ce a acţionat sau vreun muşchi de 
ce s-a încordat, ar spune „pentru că era rândul meu” ori 
„am simţit muierea aproape”. Acesta-i genul de răspunsuri 
pe care le-am da. Dacă celulele noastre ar putea spune 
ceva, ar vorbi despre canalele de ioni şi încărcăturile 
trimise prin membranele lipidelor. lar la acest nivel celular 
ar fi o explicaţie bunicică. 

Nivelurile noastre structurale nu comunică între ele. 
Neuronii nu vă cunosc, iar voi nu sunteţi conştienţi de ei. 
Mai popular spus, precum e deasupra, aşa-i şi dedesubt. 

Renz îl simţi pe Márquez foindu-se în scaun. Nu era vorba 
de nerăbdare. Márquez se încruntase, cu privirea fixată pe 
scenă. Renz îi atinse braţul şi-i făcu un semn întrebător din 
cap. 

- Nu-mi place unde vrea să ajungă, primi răspuns. 


Când Renz se întoarse acasă din misiune, Anna stătea la 
masa din bucătărie - o masă ieftină, laminată, pe picioare 
cromate, exfoliate -, răsfoind o altă pagină pe internet 
despre boala sa. Prin ferestrele murdare, luminile Bazei 
Franklin străluceau suficient de tare încât să facă să 
pălească stelele. Renz închise uşa în urma lui, făcu câţiva 
paşi şi se aplecă să-şi sărute soţia pe creştetul capului. 
Mirosea a acelaşi şampon ieftin pe care-l folosea de când o 
cunoscuse. Amintirea bruscă a trupului ei, când era tânăr şi 
puternic, fără să-i aparţină încă, îi transmise un impuls de 
dorinţă. Era neplăcut. Se întoarse spre frigider, căutând apă 
minerală. 

Anna stinse monitorul şi se foi. Mişcările ei erau stângace, 
incoerente. Avea faţa ciupită şi ciudat de lipsită de orice 
expresie. Îi zâmbi şi luă o sticlă de apă. Ea dădu din cap - 
avu nevoie de o secundă să înceapă mişcarea şi de o alta 
ca s-o oprească. 

- Douglas Harper a avut şi el paralizia Hulme. 

- Ucigaşul în serie? 

- Mda, confirmă ea. Se pare că nu-i o noutate. Toată 
lumea din grupul de sprijin ştia. Sunt încă necoaptă în 
comparaţie cu ei. Nu avea simptome. L-au diagnosticat abia 
după execuţie. 

Renz îşi trase un scaun, sprijinindu-se cu călcâiele de 
tăblia mesei. Instalaţia de climatizare porni cu un huruit 
jalnic. 

- Ei cred cá... vreau să spun, crimele au vreo legătură cu 
boala? 

Anna râse. Cu ochii mari, făcu o mişcare nesigură de 
înjunghiere, ceva semănând a zvâcnitură ucigaşă. Renz 
râse, surprins să descopere că îl distrase cu adevărat. 

- Se crede că dacă boala ar fi progresat mai rapid, unele 
dintre fetele alea ar mai fi trăit şi acum, spuse ea. 

Renz luă o gură de apă. Era prea dulce, iar acidularea se 
cam dusese, dar era rece. Nu cerea mai mult. Anna îşi lăsă 
mâinile pe masă. 

- Aveam de gând să-ţi fac de mâncare. Dar... ei bine, n-am 
mai făcut. 

- Nu-ţi fă griji, îmi pregătesc eu ceva, o linişti, apoi 
continuă după un moment. Ai avut o săptămână proastă? 

Oftă. Era prea slăbită. Îi putea vedea claviculele, pielea 
străvezie mult prea întinsă peste os. 

- Noile imunosupresoare mi-au provocat diaree şi cred că 
am să răcesc naibii. În rest, a mai trecut o săptămână cu 
emisiuni de divertisment şi bârfe de târg prăfuit. 

- Vreo bârfă mai interesantă? 

- Cutare şi-o trage cu cutare, chiar dacă amândoi sunt 
căsătoriţi. N-am prea luat eu în seamă detaliile. Dar tu? 
Fluxurile de ştiri par să arate că lucrurile merg destul de 
bine. 

Ochii Annei erau albaştri şi atât de deschişi, încât îl făceau 
să se gândească la turturii de gheaţă când reflectau lumina 

din lateral. Se îndrăgostise de ochii ei, la fel de mult ca de 
sâni şi de gustul gurii. Înlătură cât colo tristeţea, înainte ca 
ea să bage de seamă. 

- Am ucis un copil. Dar altfel a mers totul bine. 

- Numai unul? Chestia aia de la grădiniţă... 

- Da, şi ei. Noi am ucis un copil. Oamenii mei, adică. ` 

Anna dădu din cap şi se întinse nesigură peste masă. li 
atinse încheietura cu vârful degetelor. El nu-şi ridică 
privirea, însă lăsă să-i dea lacrimile. Se putea preface că 
erau pentru bomba falsă. 

- Aşa, deci n-a fost o săptămână bună nici pentru tine? 

- A avut momente dure. 

- Eşti prea bun la suflet. Trebuie să încetezi. 

- Nu pot. 

- De ce nu? 

Vorbi înainte să se fi gândit măcar. Adevărul ieşi aşa, 
dintr-o dată, pe neaşteptate. Ca o boală. 

- Am pierde asigurarea medicală. 

Degetele se retraseră. Renz le privi dând înapoi pe 
suprafaţa mesei, le privi cum se încovoaie într-un pumn mic 
şi beteag. Instalaţia de aer condiţionat huruia, zgomotul de 
fond este la fel de bun ca tăcerea. Isi cobori picioarele. 

- Eu n-aş schimba nimic. 

- Eu da. 

În glasul ei se strecurase durerea şi-l apăsa ca o mână. 

- Ştii, şefa, nu-mi este chiar foame. Hai la culcare. Putem 
mânca zdravăn la micul dejun, dimineaţă. 

Odată ce ea adormise, respirând încet, adânc şi regulat, se 
furişă afară din pat, îşi puse halatul şi ieşi pe uşa din faţă, 
să stea pe treptele de beton stricate. Pe peluză creştea 
doar iarbă, strada era pustie. Renz îşi trecu degetele prin 
părul tuns scurt şi se holbă în sus, la luna uşor albăstruie şi 
palidă de pe cer. După o vreme, activă conexiunea, să vadă 
dacă mai era careva online. 

Paasikivi şi Thorn erau deconectati. Legătura lui Pauel era 
deschisă, însă cu canalul video oprit şi inactivă de mai bine 
de trei ore şi jumătate, probabil că adormise. Numai 
Márquez era treaz şi se logase. Renz ignoră celelalte trei 
conexiuni, cercetând lumea din punctul de vedere al lui 
Márquez. Se părea că era într-un bar. Ridică volumul si o 
gălăgie pitigáiatá de country-pop îi umplu urechile. 

- Hei, Márquez! 

Imaginea zvâcni, apoi se stabiliză. 

- Aa, Renz! Am crezut că eşti chiar aici. Aia-i strada ta? Se 
uită în sus şi-n jos pe banda pustie de asfalt, case şi pomi 
subţiri, însetaţi. Peluze cu iarbă care nu trebuia tunsă 
vreodată. Strada lui. 

- Cred cá da, încuviinţă tărăgănat. Cred cá da. 

- Pare acelaşi rahat ca şi ultima dată. 

- E mai cald. Mai mulţi gândaci. 

Márquez chicoti, iar Renz nu era cu adevărat pe treptele 
casei lui jalnice de la bază, Anna nu murea încet, la câţiva 
metri în spate. Márquez nu era nici el într-un bar de trei 
parale. Erau împreună în spaţiul oferit de conexiune, ireal, 
numai al lor, cu orice distanţă dintre ei eliminată. 

- Cum e Anna? 

- E bine. Adică, sistemul ei imunitar încă-i mai mănâncă 
nervii, însă altfel e bine. 

- Imi pari cam amărât. Doar n-o să ne laşi baltă acum, nu? 

- Nu. Am spus că rămân, şi de data asta chiar rămân. Doar 
că-i naşpa. Totu-i naşpa. 

- Da. Imi pare rău. E greu când femeia ta-i praf. 

- Nu numai asta. Totu-i naşpa. Fata moartă. Noi i-am spus 
„bombă falsă”, de parcă n-ar fi fost copil. Ce zici de asta? 

- Că sunt o mulţime de copii ai căror mămici îi învelesc în 
dinamită ieftină. Ştii şi tu. 

- Suntem soldati, Márquez? Poliţai? Ce dracu' facem noi 
acolo? 

- Facem ce trebuie. Nu asta te roade pe tine, stii doar. 

Era adevărat, aşa că preferă să nu-l ia în seamă. 

- Sunt în branşă de prea mulţi ani, continuă Renz. Am 
obosit. Când eram la început, fiecare operaţiune era ca o 
aventură, de la cap la coadă. De cele mai multe ori nici nu 
ştiam la ce folosea ce făceam. Îmi duceam treaba la capăt, 
asta-mi amintesc. lar acum mă întreb de ce facem ce 
facem? 

- Pentru că şi ei fac la fel. 

- Dar de ce? 

- Din cauza noastră, spuse Márquez, iar Renz aproape cá 
putu să-i audă zâmbetul. Aşa merg lucrurile. Aşa a fost 
mereu. Dai drumul oamenilor în lume şi încep să se ucidă 
unii pe alţii. E natura jocului. Problema ta, frátàne, e cá nu-l 
citeşti pe Hobbes. 

- Puştiul pişorcos din benzile desenate? 

- Acum cinci sute de ani, un tip numit Hobbes a scris o 
carte despre cum singurul mod de a avea linişte este să 
renunti la toate drepturile tale în favoarea statului: fă ce 
zice regele, chiar dacă-i o nebunie sau nu. Dă-o în mă-sa de 
dreptate. Bagá-ti picioarele în tot ce are un înţeles. Fă doar 
ce ţi se pune. 

- lar tu citeşti chestiile astea. 

- Vezi să nu! A fost o conferinţă pe tema asta pe un sit 
despre filozofie. Tipul spunea că o guvernare a naibii de 
imensă poate face pace. Bagi pacea-n oameni cu un afurisit 
de ciocan. Zdrobeşte-i pe toţi, tot timpul. El îi zicea 
Leviathan. Credea că-i singura cale de a opri războaiele. 

- Sună ca dracu'. 

- Poate. Dar ai tu o idee mai bună? 

- Deci, îi băgăm pe toţi în guvern. lar la sfârşit totul va fi 
bine. 

Afişajul lui Márquez se mişca încet, înainte şi-napoi, băiatul 
dădea din cap. 

- Porcăria asta se opreşte doar la întoarcerea lui lisus. 

- Şi dacă nu se întoarce? 

- la mai lasá-má, frátàne. Ştii cum stă treaba. Ti-am mai 
spus, nu asta ai tu în cap. 

- Ce ştii tu despre ce-am eu în cap? 

- Stau mult timp pe-acolo, asta-i tot. 

Renz oftă şi îşi scarpină o umflătură de pe braţ, unde un 
tántar îi supsese sângele. Luna plutea încet deasupra lui, la 
fel ca întotdeauna, fie că era privită sau nu. Inghiti până 
reuşi să-şi destupe gâtlejul. 

- Încă mă excită, spuse el în cele din urmă. Mă face să mă 
simt ca... E oloagă. E pe moarte şi nu pot s-o ajut, iar când 
o văd vreau doar să i-o trag. 

- Şi de ce nu i-o tragi? 

- Nu fi măgar! 

- Poate vrea şi ea. Nu înseamnă că a încetat să mai fie 
femeie. Ştiind că o doreşti în aşa hal... s-ar putea să fie ce-i 
trebuie. 

- Eşti complet dus. 

- Nu există nici un necaz atât de mare încât să nu poată fi 
támáduit de plăcerea fizică. 

- Tot Hobbes? 

- Neee.... O frantuzoaicá pe nume Colette. Cu un singur 
nume. A scris niste chestii probabil destul de picante la 
vremea respectivá. Dar a fost cu mult timp in urmá. Acum 
nu fac nici două parale în comparaţie cu pornosagurile de 
pe net. 

- Citesti cele mai ciudate tâmpenii. i 

- N-am pe nimeni care să m-aştepte acasă. Inseamná o 
grămadă de timp liber, spuse Márquez cu o voce gravă. 
Du-te înăuntru, Renz! Culcă-te cu nevastă-ta. Dimineaţă, 
fă-i un mic dejun ca lumea şi trage-i-o până-i faci ochii 
albaştri. 

- Are ochi albaştri. 

- Atunci continuă să faci treabă tot aşa. 

- Hai, marş naibii de-aici, îl repezi Renz, însă zâmbea. 

- Noapte bună, frátàne! 

- Da, da. Hei, Márquez! Multam! 

- De nada. 

Renz închise conexiunea, dar mai rămase o vreme, 
neclintit în noapte, plimbându-şi degetele pe betonul 
scorojit şi ascultând greierii. Inainte de a se duce din nou la 
culcare, mâncă un castron cu cereale stând în picioare în 
bucătărie, apoi folosi periuta ei de dinţi ca să scape de 
gustul de lapte care-i stăruia pe limbă. Anna se foise în 
somn, acaparând tot patul. O sărută pe umăr când o 
rostogoli înapoi. Spre surpriza lui, adormi. 

La ora 6:30 un autobuz şcolar, încărcat cu îngrăşăminte 
chimice muiate în motorină, explodă în California, omorând 
optsprezece oameni şi tăind accesul în reţeaua civilă pentru 
jumătate din stat. La 6:32, o fată de cincisprezece ani 
detonă încărcătura avută asupra ei la şase metri distanţă 
de preşedintele celei mai mari bănci din UE, în vreme ce 
acesta sfârşea micul dejun la un restaurant din inima 
Manhattanului. La 6:35, mai multe incendii de pădure 
izbucniră simultan în apropierea a zece centrale de 
transmisie energetică de pe coasta de est. La 7:30, Renz se 
afla într-un avion spre New York. Cu zece minute înainte de 
ora zece, o maşină îl luă de la aeroport, iar pe la amiază era 
deja la locul atacului. 

Strada ar fi trebuit să fie foarte arátoasá. Clădirile se 
ináltau peste tot în jur: nimic din Manhattan nu era 
construit să fie de o înălţime mai mică decât a unei 
catedrale, în asta consta personalitatea oraşului. De la colţ, 
putu să vadă Clădirea Chrysler. Cafeneaua fusese un loc 
elegant, nu cu multă vreme în urmă. Două maşini înnegrite 
şi contorsionate zăceau la marginea trotuarului. Cadavrele 
fuseseră duse de-acolo cu mult timp înainte de sosirea lui 
Renz şi a celorlalţi, însă conturul lor era încă acolo, nu 
trasat cu creta, ci cu bandă adezivă roz. 

- Hei, Renz, îmi pare rău! spuse Paasikivi, în timp ce 
examinau carnagiul. Ştiu că voiai să stai cu Anna. 

- Nu-ţi fă griji! Pentru asta-s plătit, nu? 

înăuntru, vitrina cafenelei făcuse implozie. Bucáti de sticlă 
blindată, groasă de trei degete, zăceau pe draperiile 
mistuite de foc, iar duşumelele de lemn erau lustruite până 
la strălucire. Aerul încă mai mirosea a chibrituri arse. 

Instructajul fusese scurt. EO 47 mai făcuse asta înainte. 
Renz ridică fereastra cuiva din exteriorul unităţii la 
marginea dreaptă a câmpului său vizual, să-i lase pe 
criminalişti să dovedească tot ce voiau. Ferestrele unităţii 
sale se aflau în stânga. EO 34 şi 102 asigurau securitatea 
zonei, însă nu deschise nici o conexiune cu ele; era deja 
mare înghesuială pe afişaj. 

Renz şi unitatea sa erau ochii şi mâinile echipei de experţi 
criminalişti, bărbaţi şi femei consideraţi mult prea valoroşi 
ca să rişte pe teren. Un al doilea atac, menit să-i anihileze 
pe agenţii aflaţi la locul crimei, era o tactică foarte 
obişnuită. Pauel, încă la Paris, li se alătură nu pentru că 
putea fi de folos acum, ci pentru că făcea parte din unitate, 
deci şi din operaţiune. Era priceput să te ţină de vorbă în 
momentele de calm. 

Următoarele ore se scurseră într-o plictiseală groaznică. 
Paasikivi şi Thorn, Márquez şi el - cei disponibili - urmará cu 
toţii instrucţiunile simple ale experţilor, măsurând ce li se 
spunea, adunând eşantioane de metal ars, pânze pătate, 
sticlă şi schije în pungile auto-sigilante şi aşteptând ca 
palavragii din afara unităţii să se pună de acord asupra 
următoarei operaţiuni. 

Renz şi ceilalţi erau ochii şi mâinile, nu creierul. Descoperi 
că putea urma instrucţiunile transmise fără să se 
concentreze prea tare. li dirijau trupul; acum aştepta. 

Terminară imediat după ora opt seara, ora locală. Aveau 
zboruri în acea noapte, însă Paasikivi pleda pentru o noapte 
petrecută în oraş. Felul cum îl privea Márquez îi dădea lui 
Renz senzaţia că era urmărit, în timp ce Paasikivi şi Thorn 
schimbară rezervările tuturor. Putea să-i oprească, să le 

spună că trebuia să ajungă acasă, să stea cu soţia sa. Cum 
nu scosese vreun cuvânt, nici Márquez nu interveni. Echipa 
de criminalişti plecase, Renz aranjă cele patru ferestre ale 
tovarăşilor săi în cele patru colţuri ale afişajului. O oră mai 
târziu, se împrăştiaseră pe insulă. 

Márquez se afla la marginea de Central Park-ului, fereastra 
lui arătându-i lui Renz privelişti cu copaci groşi, cu frunzele 
negre în întunecimea nopţii. Paasikivi stătea într-o cafenea, 
situată deasupra unei librării cu cinci etaje, privind luminile 
oraşului şi oamenii din jur cu interes identic. Thorn luase loc 
pe terasa unui restaurant. lar Renz însuşi mergea printr-o 
staţie de metrou, îndreptându-se spre SoHo. Pauel îi 
spusese că va fi pe gustul lui. lar Pauel, la orele mici ale 
dimineţii pariziene, intrase într-o cafenea deschisă toată 
noaptea, doar pentru a fi în spiritul echipei. 

- Am tot vrut să mă plimb prin Central Park, zise Márquez. 
Probabil că-i destul de sigur, nu credeţi? 

- Aşteaptă până dimineaţa, spuse Pauel. Noaptea-i prea 
periculos. 

Renz simţi în oftatul lui Márquez cât de mult tânjea, îşi 
imagină cum îşi va înfige mâinile în buzunarele pantalonilor 
pentru a-şi ascunde dezamăgirea şi, amuzándu-se, 
descoperi cá si el ar face la fel. Gestul lui Márquez părea cá 
se potriveste de minune cu propria lui seará. Prima adiere a 
valului de aer stârnit de garnitura pe cale să sosească 
începu să măture peronul staţiei de metrou, făcând să-i 
fluture pânza pantalonilor. 

- Urăsc asemenea zile, spuse Thorn, tăindu-şi o bucată de 
friptură. 

In imagine, Rentz privi cum sângele se aduna pe lama 
cutitului şi se întrebă cum mirosea îmbucătura. 

- Nopţilor însă, le trebuie mult până să mă aducă la 
dezgust. 

Márquez se întorsese şi mergea acum, cu oamenii de pe 
străzi în jurul lui, care ar fi fost o mulţime oriunde în altă 

parte. Paasikivi îşi dădu la o parte ceasca de cafea, se ridică 
şi o luă înapoi spre librărie. La Paris, chelnerita lui Pauel, o 
tânără cu un păr nefiresc de roşcat, îi aduse ouăle Benedict 
şi-i turnă o ceascá de cafea. Thorn duse spre gură furculita 
cu o bucată de friptură suculentă. Garnitura alunecă în 
dreptul peronului, apoi uşile se deschiseră cu un şuierat şi 
un miros de fum şi ozon. 

- Tot ce vreau eu... începu Renz, dar lăsă propoziţia în aer. 

Fata ieşise din toaleta cafenelei pariziene a lui Pauel în 
acelaşi moment când Renz o văzu stând în partea din spate 
a vagonului de metrou, pe jumătate plin. Paasikivi o zări 
lângă secţiunea cu muzică a librăriei, uitându-se peste 
umărul bărbatului cu care era - ar fi putut fi tatăl ei. Thorn, 
privind pe fereastra restaurantului, o văzu pe stradă. 
Márquez o descoperi holbându-se la el de pe bancheta din 
spate a unui taxi. 

În toate cele patru ferestre şi înaintea lui, în carne şi oase, 
aceeaşi fată, sau foarte asemănătoare, se uita la el. Pielea 
albă, ochii întunecaţi, păr până la umeri, tăiat rotunjit în 
dreptul gâtului. Samara Hamze. Fata moartă. Bomba falsă. 

Ca una singură, cele cinci fete ridicară mâna şi îi salutară. 
Pe Renz îl gâtui frica. 

Se auzi glasul lui Thorne, înşelător de calm: 

- Ei, asta-i chiar ciudat. 

- Retragerea! exclamă Paasikivi. Plecaţi de-acolo! 

- Eu sunt într-un metrou în mişcare. 

- Du-te în alt vagon! 

Ceilalţi acționau deja. Mergând calmi, repede, 
îndepărtându-se eficient din zonele aglomerate spre locuri 
unde fiecare spera să fie în siguranță. O auzi pe Paasikivi 
vorbind printr-o legătură cu cineva din afară, dând alarma. 
Renz se îndreptă spre uşile care se bălăngăneau în capătul 
celălalt al vagonului, dar se opri şi se întoarse, cu ochii 
atintiti spre fata din spate. Erau unele diferente. Aceasta 
avea un chip mai alungit şi ochi care-l făceau să se 


21 


Daniel Abraham 
gândească la Asia. Femeia de lângă ea - mama fetei, 
presupunea - îl surprinse holbându-se şi-i înfruntă privirea, 
trăgând fata mai aproape. 

- Renz! strigă Paakisivi, şi îşi dădu seama că nu era prima 
oară când îl chema. 

- Îmi pare rău. Sunt aici. Ce-i? 

- Poliţia transporturilor te aşteaptă la următoarea oprire. 
Evacuăm garnitura, dar înainte să începem, vreau să ieşi 
de-acolo. 

- Ăsta nu-i un atac, răspunse Renz, întrebându-se de unde 
ştia. 

Din privirea mamei, din atitudinea protectoare a trupului 
ei faţă de copilă? 

- Nu ştiu ce-i, dar nu-i un atac. 

- Renz, se băgă Mârquez, nu fă pe eroul! 

- Nu, nu-i asta. E-n ordine. 

Se ridică şi se deplasă prin vagonul care trepida. Mama şi 
copilul îl priviră apropiindu-se. Expresia mamei se modifică, 
trecând de la ferocitate la spaimă, apoi reveni la o 
sălbăticie de altă nuanţă, mult mai autentică. Renz zâmbi, 
încercând să pară prietenos, oprindu-se înaintea lor. Işi 
scoase legitimatia de agent CATR şi i-o întinse mamei. 
Bezna de la geamuri făcu dintr-o dată loc pilonilor 
estompati ai staţiei. 

- Doamnă, va trebui să mă însoţiţi împreună cu fetiţa. 

Uşile se deschiseră cu un şuierat. Intră poliţia. 


- Nu-mi place unde vrea să ajungă, spuse Mârquez. 

- Unii poate aţi auzit de singularitate, continuă bărbatul de 
pe podium. Este unul dintre lucrurile pe care oamenii le tot 
aşteaptă să se întâmple, dar pare să nu fie cazul. Se 
presupunea că singularitatea se va produce atunci când 
tehnologia devine atât de complexă şi atât de 
interconectată, încât ajunge să se trezească la viaţă. 
Devine conştientă. Se credea că va surveni prin anii '90, iar 

ulterior subiectul revenea cam odată la fiecare cinci ani. 
Există şi câteva filme destul de prăpăstioase pe această 
temă. 

Dar amintiţi-vă ce-am zis mai înainte. Nivelurile nu 
comunică între ele. Aşa că, ce-ar fi dacă ceva s-a şi trezit - o 
reţea în care oamenii şi computerele sunt doar o parte. 
Avioanele, trenurile şi automobilele, altă parte. Fata asta 
este ca o celulă umană individuală, un neuron sau o celulă 
a inimii. Omul de acolo este altă celulă. Comunitatea devine 
un organ sau un ţesut. Chiar şi înainte să fi fost conectaţi, 
între oameni existau neîncetat comunicaţii şi interacțiuni. 
Ce-ar fi dacă s-au format structuri conştiente la acest nivel? 
Poate că au primit un impuls decisiv atunci când am 
început să ne conectăm masiv. 

Sau poate că au fost dintotdeauna prezente. Numiţi-le 
minţi colective. S-ar putea să nu aflăm niciodată ce sunt, 
tot aşa cum celulele noastre nu sunt conştiente că fac parte 
din noi. 

lar aceste minţi colective au continuat să funcţioneze la 
nivelul lor propriu, total ignorante în privinţa noastră... cine 
ştie câtă vreme? Nouă cât ne-a luat până am înţeles 
neurochimia? 

Ştiu că ne-am obişnuit să ne considerăm vârful. Moleculele 
formează celulele, celulele, țesuturile, acestea formează 
organele, iar organele, oamenii. Însă oamenii nu constituie 
altceva mai mare. Complexitatea se opreşte la noi. Ei bine, 
doamnelor şi domnilor, se pare că nu-i aşa. 

- Voi pricepeti ce naiba tot îndrugă? întrebă Pauel. 

Din murmurul vocilor din încăpere, se pare că întrebarea 
ajunsese si în alte reţele, nu numai a lor. De parcă s-ar fi 
aşteptat la aşa ceva, vorbitorul se dădu înapoi şi îşi băgă 
mâinile în buzunare, aşteptând cu o expresie apropiată de 
înţelegere sau poate, de milă. 

- Spune că-i război în ceruri, răspunse Márquez. 

- Nu, nici vorbă, interveni Renz. Aici nu-i vorba de îngeri, ci 
de minţi. Vorbeşte de minţi. 

Bărbatul făcu din nou un pas înainte, ţinându-şi mâinile 
întinse, cu palmele ridicate. Rumoarea mulţimii se potoli. 
Bărbatul dădu din cap, zâmbind de parcă ar fi fost mulţumit 
de toţi. 

-lată ce se întâmplă. Unii ati sesizat, deja, lacunele 
modelului. Am afirmat că nivelurile complexităţii nu 
comunică între ele. Nu-i întru totul adevărat. Se întâmplă de 
fiecare dată când beti un pahar de vin sau luaţi 
antidepresive. Înţelegem neuronii. Poate nu perfect, dar 
suficient de bine cât să-i influentám 

Ei, bine, singura teorie care se potriveşte cu genul de 
coincidente coordonate pe care le-am întâlnit spune: există 
ceva mai sus, cu un nivel de complexitate deasupra 
noastră, care încearcă să-şi dea seama cum să ne 
influenţeze. 


Când Paasikivi întrerupse instructajul şi-i spuse, Renz nu 
înţelese imediat. Continua să aibă viziuni cu bombe 
explodând în cabinetul medicului, cu bărbaţi înarmaţi. Era 
singurul înţeles pe care-l putea atribui cuvintelor Anna-i /a 
spital. A suferit un atac. 

Salonul ei mirosea a dezinfectant. Huruitul şi clănţănitul 
instalaţiei de purificare a aerului erau destul de puternice 
ca să acopere zgomotul de fond din jur. Zgomot alb, 
precum oceanul. Dând cu ochii de el, se căzni să 
zâmbească. 

- Hei, ai văzut? Somonii sunt din nou pe cale de dispariţie. 

- Petreci prea mult timp pe net, răspunse el, păstrând un 
ton blând, dar tachinând-o. 

- Da, pái nu prea mă mai scoţi la dans. 

Incercă să-i răspundă printr-un zâmbet. Dorea. Văzu însă 
lacrimile din ochii ei, mâinile subţiri ca nişte bete, 
ridicându-se şovăitoare spre el. Aplecându-se, o luă în 

braţe, îi mirosi părul şi începu să plângă. Ea încercă să-l 
liniştească şi-l mângâie pe ceafă, degetele tremurătoare 
atingându-i pielea. 

- lartă-mă! reuşi să spună în cele din urmă. Ar trebui să fiu 
aici, pregátindu-ti pernele şi celelalte, nu... 

- Nu să ai propriile tale simtáminte? Dragule, nu fi prost. 

El reuşi să râdă din nou, puţin. O lăsă jos şi îşi şterse 
lacrimile cu dosul mánecii. 

- Ce spun medicii? 

- Cred că e din nou sub control. Nu vom şti decât peste o 
săptămână, două, în ce măsură m-a afectat permanent. A 
fost un atac uşor, dragule. Nu-i cine ştie ce. 

înţelegea din felul în care vorbise, din privirea ei, că nu-i 
cine ştie ce însemna va fi mult mai rău. Inspirá adânc şi 
dădu din cap. 

- Tu ce-ai mai făcut? Am văzut că a fost oprit un atac la 
New York. Au încercat o continuare la restaurant? 

- Nu, nu a fost un atac. A fost altceva. E foarte ciudat. 
Apar toate fetele alea, dar se pare că nu-i nici o legătură 
între ele. A fost un soi de coincidentă. 

- Fete? 

- Fetite. De cinci, poate şase ani. 

- Aveau explozibili? 

- Nu, toate erau bombe false. Şi nu erau conectate la nici 
o reţea. Erau doar... fetiţe, spuse Renz, privindu-şi mâinile. 
Detest asta, Anna. Pe bune. Tot. 

- Chiar şi părţile care-ţi plac? 

Îl străbătu amintirea bucuriei, pregătirea bobinei, teama, 
emoția şi succesul. Sentimentul că făcea parte din ceva mai 
mare şi mai important decât el. Căldura trupului Annei când 
dansau, sau când şi-o trăgeau. 

- În special părţile care-mi plac. Astea-s groaznice. 

- Bietul meu iubitel. Îmi pare rău, să ştii. Dacă aş putea 
face ceva... Îi tot spun corpului meu să se liniştească, dar... 

Reuşi să dea din umeri. Era dureros s-o priveşti. Renz 
dădu din cap. 

- Păi, n-aş vrea să zac în adâncurile iadului cu nimeni 
altcineva. 

- Chiar a fost ceva simpatic, făcu ea, apoi adăugă, într-o 
doară: Nu te-ai gândit să mergi la grupul de sprijin? Foarte 
mulţi din grupul meu şi-au adus soţii sau nevestele. Se pare 
că-i ajută. 

- Nu sunt aici destul timp. N-ar avea nici un rost. 

- Au consilieri. Cel puţin discută cu ei. 

- Bine, am să vorbesc. Primesc o permisie în curând. Până 
atunci mă descurc. 

Ea râse si privi în altă parte. Lumina-i sclipi în ochi exact 
cum trebuia, ca-n turturi. 

- Poftim? întrebă el. 

- Că te descurci. E caraghios. Tu ai războiul tău, dragule. 
Eu pe al meu. 

- Cu deosebirea cá si tu eşti duşmanul. 

.- Mda, am senzaţia de război civil, spuse ea şi râse forţat. 
In grupul meu e un tip pe nume Eric. Ti-ar plăcea. El spune 
că este ca si cum ai avea două persoane în acelaşi trup, 
una dintre ele încearcă să trăiască, pe când cealaltă vrea 
s-o ucidă pe prima, chiar dacă asta înseamnă să moară 
odată cu ea. 

- Cel bun şi cel rău, comentă Renz. 

- O chestiune de perspectivă. Sistemul imunitar crede că 
face fapte de vitejie. Micile celule albe mişună pretutindeni 
şi se tot salută. Greu să le convingi să înceteze să-şi mai 
facă treaba. 

Bărbatul dădu din cap. Degetele Annei le găsiră pe ale lui, 
strecurându-se printre ele. Purificatorul de aer scoase un 
pocnet, apoi reveni la zumzetul său obişnuit. 

- Toti cei din grupul tău sunt atât de indàárjiti? 

- N-au ajuns ei chiar în locuri unde copiii sunt împărţiţi în 
purtători de centuri de explozivi şi bombe false, dar ai 
dreptate, există o undă de înverşunare printre ei. 

- Par din aceeaşi stofă ca Márquez. 

- Şi ce părere are trupa? întrebă Anna. 

- Sunt destul de speriaţi de chestia din New York. 

- Deci, ce s-a întâmplat mai precis? 

N-ar fi trebuit să-i spună, dar o făcu. 


- Există ceva mai sus, cu un nivel de complexitate 
deasupra noastră, care încearcă să-şi dea seama cum să ne 
influenţeze, spuse bărbatul. Problema este ce vom face noi 
în acest caz? Răspunsul este nimic. Nu trebuie să facem 
nimic. Ne vedem de treburi, la fel ca şi înainte. Să vă explic 
de ce este extrem de important să ne comportăm aşa. I 

Páná acum, anomaliile au avut toate aceeasi structurá. In 
esentá, nu sunt decát propagandá. Vedem cá dusmanul ne 
abordează amical, poate chiar într-o manieră conciliatorie. 
Începem să-l asociem cu imaginea unor fetiţe drăgălaşe şi 
bătrânici simpatice. Altfel, am fi inundati cu rapoarte despre 
decese care ne-ar aminti că oamenii de care ne pasă ar 
putea muri. La fel şi noi. 

Şi poate că luăm imaginea respectivă cu noi, în viaţa de zi 
cu zi. În lupta dintre două minţi colective, acest gen de 
slăbire a opoziţiei ar fi o mutare foarte bună. Imaginati-và 
cât de simplu ar fi să învingi într-o încăierare dacă ai putea 
convinge muşchii adversarului că te plac mult. Intreaga 
poveste s-ar termina cam aşa, zise bărbatul pocnind din 
degete. 

Trebuie să fim cu toţii conştienţi. Trebuie cu toţii să ţinem 
cont de ceea ce se petrece, iar dacă ne modificám 
comportamentul, inamicul câştigă. Să lăsăm cealaltă tabără 
să se moaie, asta-i foarte bine, însă noi nu ne putem 
permite. Dacă ce-i acolo sus dă greş, s-ar putea să renunţe 

la strategie. Dacă-l lăsăm să câştige, fie şi o palmă de 
teren, n-ar mai avea nici un motiv să se oprească. 

O veste bună, acum. Unii le cunoaşteţi deja. Există 
informaţii că incidente asemănătoare li se întâmplă şi 
brigăzilor teroriste, aşa că cineva de sus ar putea fi de 
partea noastră. Dacă este adevărat, nu trebuie decât să ne 
asigurăm că băieţii răi se moaie înaintea noastră. 

Renz clătină din cap. Îşi simţea creierii grei, umpluti cu 
vatá. Márquez îi atinse braţul. 

- Eşti în regulă? 

- De ce crede că sunt două? 

- Poftim? 

- Două. De ce crede că sunt două entităţi? Dacă-i doar 
una, atunci nu-i nici război. Dacă e... de ce-ar fi vorba de o 
luptă, şi nu de o boală? Poate ne spune că nu aşa trebuie să 
fie lumea? Poate că lumea este la fel ca Anna. 

- Care-i diferenţa? întrebă Márquez. 

- Când eşti bolnav, încerci să te faci bine. La război, nu 
vrei decât să câştigi. 

- Acum, înainte să continuăm, rosti bărbatul de pe scenă, 
mai sunt vreo două lucruri pe care aş dori să le clarific. 

Îşi ináltá mâna, cu degetul arătător ridicat pentru a 
sublinia spusele, însă cuvintele - care ar fi fost - pieriră 
înainte să le poată rosti. Conexiunea lui Renz căzu, Pauel şi 
Paasikivi şi Thorn dispărură. Márquez rămase numai un trup 
lângă al său, dar nu şi în mintea sa. Trecu o jumătate de 
secundă de linişte mormântală, până când fiecare agent din 
sală îşi dădu seama ce se întâmpla. In golul dintre respiratii, 
Renz se întrebă dacă Anna era pe net şi cât de repede va 
afla ce se întâmplase. Îl auzi pe Márquez mormáind măscări 
înainte de prima dintre explozii. 

Suflul îl lăsă fără aer. Senzatia chinuitoare, imediat 
ulterioară unui accident de maşină, îl acapară, iar lumea se 
transformă într-o debandadă, cu oameni care fugeau, urlau 
ordine, cu mirosul intepátor, acid, al explozivilor. Renz se 

împletici spre ieşirile laterale ale sălii, dar se opri înainte de 
a ajunge acolo. Acela era locul unde se aşteptau să fugă 
toată lumea, unde o luaseră majoritatea agenţilor. Márquez 
dispăruse în gloată, iar Renz încercă din reflex să deschidă 
o conexiune spre el. Fumul se rostogolea spre tavan ca un 
nor de furtună. Se auzi o altă explozie, mult mai depărtată. 

Auditoriumul era acum gol. O serie de bombe detonase pe 
partea dreaptă a sălii - dispăruseră şiruri întregi de scaune. 
Vorbitorul zăcea mort, pe podium, cu trupul sfârtecat de 
schije. Focul se răspândea tot mai mult, sub ochii lui Renz. 
Se întrebă dacă ceilalţi nu pátiserá nimic, Paasikivi, Thorn, 
Pauel. Poate cá şi ei fuseseră atacați. 

Intre dărâmături erau cadavre. Se mişcă repede, aerul 
devenea tot mai greu. Mort. Mort. Mort. Prima persoană în 
viaţă era un bărbat cu puţin mai în vârstă decât el, zăcând 
pe trepte. Avea păr grizonat, piele închisă la culoare, mâini 
mari, năclăite de sânge. 

- Trebuie să ieşim, spuse Renz. Poţi să mergi? 

Bărbatul se uită spre el cu o privire confuză. 

- E un incendiu. A fost un atac. Trebuie să ieşim. 

Ceva tot páru că pricepe. Bărbatul dădu din cap, iar Renz il 
apucă de mână şi-l ridică. leşiră împreună, clătinându-se. 
Cineva în spatele lor urla, cerând ajutor. . 

- Mă întorc, strigă Renz peste umăr. Il duc afară si mă 
întorc imediat. 

Nu ştia dacă se va putea ţine de cuvânt. Afară, strada 
părea un furnicar pe care un copil uriaş îl călcase în 
picioare. Ambulante, poliţie, agenti. Renz îşi duse povara 
spre o ambulanţă. Medicul îl opri când dădu să plece înapoi. 

- Rămâi aici. 

- Mai sunt oameni înăuntru. Trebuie să mă întorc. N-am 
nimic, trebuie să mă întorc. 

- Nici pomeneală să n-ai nimic, spuse medicul şi-l împinse 
jos, cu blândeţe. 

Renz scutură din cap, buimăcit, până când medicul arătă 
spre braţul lui. O bucată de metal rotunjit, ca o fisă şi lung 
cât un stilou îi ieşea din carne. Sângele-i năclăise cămaşa. 

- Oh, făcu Renz. N-am... nici n-am observat. 

Medicul se aplecă, holbându-se în ochii lui. 

- Eşti în stare de şoc. Stai aici. 

Renz făcu aşa cum i se spuse. Formele care animau strada 
păreau că-şi pierd conturul individual, o masă colcăitoare 
de metal şi carne, cărămizi şi foc, mişcându-se dintr-o parte 
în alta. O percepu ca pe un singur organism, abia apoi ca 
pe oameni acţionând împreună. Ambele interpretări aveau 
sens. 

Apărură pompierii, împroşcând peste tot cu furtunurile, şi 
aerul începu să miroasă a apă. Încercă să se conecteze cu 
Márquez, însă nu reuşi. Cineva îi legă braţul, iar el îi lăsă să 
facă ce voiau. Începea să-l doară, ca o bătaie regulată, 
îndepărtată. 

O surprinse cu privirea pe fetiţă când ieşi pe o uşă. Nimeni 
nu părea s-o fi băgat în seamă. Renz se ridică, ajutându-se 
de braţul bun, şi se duse spre ea. 

Însă nu era aceeaşi, nu o altă fantomă a Samarei. Copila 
era mai mare, deşi numai cu un an sau doi. Avea pielea 
de-un măsliniu închis, cu părul şi ochii negri. În ochi i se 
oglindeau flăcările. Hainele îi erau groase şi înfoiate, deşi 
aproape venise vara. Îl privi şi zâmbi. Avea o expresie de 
beatitudine. 

- Trebuie să-i punem capăt. Nu-i război, e o boală. Este 
febră. Facem parte din acelaşi organism, care moare. Cum 
o să reuşim să oprim asta? 

Îl deranja că plângea înaintea unui străin, mai ales a unui 
copil. Nu se putea reţine. Era absurd. Chiar în stare de şoc, 
pricepea că, de exista acolo sus vreo minte colectivă 
bolnavă, pe patul de moarte, n-aveam cum să se facă 
înţeles de ea, fie că se adresa fetei sau cerului. Nu putea 

să-i atragă atenţia asupra a ceea ce se întâmpla, cum nu 
putea s-o salveze nici pe Anna dacă discuta cu hematiile ei. 
Renz o văzu pe fetiţa din faţa lui cum umblă în interiorul 
hainei şi pricepu. O fetiţă arabă, la New York, cu o haină 
diformă. Un al doilea atac, care să anihileze serviciile de 
urgenţă, venite în urma primului atac. 
- Te rog! Trebuie să-i punem capăt. Tu şi cu mine trebuie 
să oprim totul. 
Fetiţa clătină din cap în semn de răspuns. Nu, nu trebuie. 
- Dumnezeu este mare! spuse ea fericită. Ca şi cum i-ar fi 
împărtăşit un secret. 

